去完林記食腸粉周圍散散步方便胃部落格，經過小巴站側面見到外型討好既魚仔燒，就算係日本食到既鯛魚燒都係好傳統既款式，但呢隻魚仔眼仔碌碌、脹卜卜真係好搞笑而且店主好聰明，係西貢呢個咩都有得食既地區，魚仔太大隻會令人卻步，反而做到細細粒食咗都唔覺，除咗假期遊客幫襯，平日都可以吸引一班學生放學買嚟食，二十蚊有四粒就算學生都可以負擔到因為一直熱住，所以店主都會提醒小心辣口，論味道唔算吸引，食落同一般吉士蛋糕無異，靠著外型同香味吸引，連同行小狗都虎視眈眈